**ลาซาด้า เข้าพบ อย.**

**ขอรับคำแนะนำเพื่อขายสินค้าและโฆษณาผลิตภัณฑ์สุขภาพให้ถูกต้องตามกฎหมาย**

จากปัญหาการโฆษณาผลิตภัณฑ์สุขภาพผิดกฎหมายทางอี-มาร์เก็ตเพลส สำนักงานคณะกรรมการอาหารและยา (อย.) ได้ดำเนินคดี บริษัท อี-มาร์เก็ตเพลส และร้านค้าที่กระทำผิดกว่า 1,000 ราย ในวันนี้
(31 พฤษภาคม 2566) ดร.วีรพงศ์ โก ประธานเจ้าหน้าที่บริหาร บริษัท ลาซาด้า จำกัด ขอเข้าพบ **เภสัชกรวีระชัย นลวชัย รองเลขาธิการคณะกรรมการอาหารและยา** เพื่อขอรับคำแนะนำการจัดการ ร้านค้า/สินค้า และการโฆษณาผลิตภัณฑ์สุขภาพให้เป็นไปตามกฎหมาย

**เภสัชกรวีระชัย นลวชัย รองเลขาธิการคณะกรรมการอาหารและยา** กล่าวว่า อย. ได้แจ้งให้ บริษัท ลาซาด้า จำกัด จัดทำระบบคัดกรอง/ตรวจสอบ ข้อความโฆษณาของร้านค้าในแพลตฟอร์มตนเองให้ถูกต้อง ตามกฎหมายก่อนเผยแพร่สู่ผู้ใช้บริการ ห้ามร้านค้าขายยาอันตราย/ยาควบคุมพิเศษ พร้อมชักชวนภาคธุรกิจให้เข้ามามีส่วนร่วมในการคุ้มครองความปลอดภัยของผู้บริโภค จะทำให้กลไกการคุ้มครองผู้บริโภคของประเทศไทยเข้มแข็งและยั่งยืน ทั้งนี้ อย. จะยังคงดำเนินการตรวจสอบเฝ้าระวังการจำหน่ายสินค้าและโฆษณาผลิตภัณฑ์สุขภาพผิดกฎหมายทาง อี-มาร์เก็ตเพลส ย่างต่อเนื่อง หากพบการกระทำความผิดจะดำเนินคดี
อย่างเคร่งครัดต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**วันที่เผยแพร่ข่าว 31 พฤษภาคม 2566 / ข่าวแจก 115 ปีงบประมาณ พ.ศ. 2566**